લૉરા ડાલેસિયો કહે છે, "તે સમયે લાગ્યું કે મારી અંદર જીવ જ બચ્યો નથી. હું પાંચ મિનિટ માટે મરી ગઈ હતી. ડૉક્ટર મને જીવતી કરવાના પૂરતા પ્રયાસ કરી રહ્યા હતા."

27 વર્ષીય લૉરા ત્રણ વર્ષ પહેલાં જ્યારે નોકરી પરથી ઘરે પરત ફર્યાં ત્યારે અચાનક બેભાન થઈને જમીન પર પડી ગયાં હતાં.

વ્યવસાયે નર્સ એવાં લૉરાને કાર્ડિએક અરેસ્ટ થયો હતો. તેમણે આ અંગે બીબીસી સાથે વાત કરી. 

તમે આ વાંચ્યું કે નહીં?

બ્રિટનમાં 80 હજાર કરતાં વધારે યુવાન એવાં છે કે જેઓ જાણે છે કે તેઓ હૃદય સાથે જોડાયેલી બીમારીઓ સાથે જીવી રહ્યાં છે.

બ્રિટિશ હાર્ટ ફાઉન્ડેશને આ અંગે ચેતવણી જાહેર કરી છે. ફાઉન્ડેશનના જણાવ્યા અનુસાર આ પ્રકારના લોકો માટે હૃદયની બીમારી ખતરનાક સાબિત થઈ શકે છે. 

લૉરા ત્રણ દિવસો સુધી કોમામાં રહ્યાં હતાં

બીજા યુવાનોને જેમ લૉરા પણ એ વાતની અજાણ હતાં કે તેઓ હૃદય સંબંધિત ગંભીર બીમારી સાથે જીવી રહ્યાં છે. 

કાર્ડિએક અરેસ્ટ થવા પર લૉરાનાં એક મિત્રએ તેમને હૉસ્પિટલ પહોંચાડ્યાં હતાં. ઇમર્જન્સી સેવાઓના કારણે તેમનો જીવ બચ્યો હતો. 

હૉસ્પિટલમાં તેઓ ત્રણ દિવસ સુધી કોમામાં રહ્યાં હતાં. તેઓ જણાવે છે, "જ્યારે મને ભાન આવ્યું ત્યારે મને કંઈ સમજાઈ રહ્યું નહોતું. હું રડવા લાગી."

તપાસ બાદ ખબર પડી કે લૉરા લૉન્ગ ક્યૂટી સિન્ડ્રોમથી પીડિત છે. આ એક આનુવંશિક બીમારી છે, જે હૃદયના ધબકારાને પ્રભાવિત કરે છે. 

લૉરા કહે છે, "તે સમયે મારી ઉંમર માત્ર 24 વર્ષની હતી. મને લાગ્યું, આ ઉંમરમાં મને આ બીમારી કેવી રીતે થઈ શકે છે!"

"મેં વૃદ્ધોને હૃદયની બીમારીના કારણે મૃત્યુ પામતા જોયા હતા, પરંતુ યુવાનોની સાથે તો આવું થતું નથી."

જીવલેણ બીમારીથી બચાવ

ડૉક્ટર બૅહર આનુવંશિક કારણોથી થતી હૃદયની બીમારીઓ પર સંશોધન કરી રહ્યા છે

બ્રિટિશ હાર્ટ ફાઉન્ડેશનના નવા સંશોધન પ્રમાણે 15થી 25 વર્ષની ઉંમર ધરાવતા આશરે 83 હજાર લોકો પર આનુવંશિક કારણોસર હૃદયની બીમારીનું જોખમ તોળાઈ રહ્યું છે. 

ઘણી વખત નાની ઉંમરે જ તે લોકોનું મૃત્યુ થઈ શકે છે. 

એ લોકોમાં કોઈ પ્રકારના લક્ષણ પણ જોવા મળતા નથી, પરંતુ કેટલાક લોકોને કાર્ડિએક અરેસ્ટના સમયે સમસ્યા અંગે જાણકારી મળે છે. 

ઘણાં ઓછા લોકોને પોતાની બીમારી અંગે જાણકારી મળી જાય છે, મોટા ભાગના લોકોને તો બીમારી અંગે ખબર જ પડતી નથી. 

સેન્ટ જ્યૉર્જની યુનિવર્સિટી ઑફ લંડનમાં હૃદયના ડૉક્ટર પ્રોફેસર ઍલિઝાહ બેહર કહે છે કે ઘણા ઓછા લોકોને આનુવંશિક કારણોસર હૃદયની બીમારી હોય છે. 

પરંતુ... \n\nમને ઉપરના લેખ માટે સારું શીર્ષક આપો.
'જ્યારે મારી અંદર જીવ જ નહોતો અને હું પાંચ મિનિટ માટે મરી ગઈ હતી'